RESOLUCIÓN do 6 de maio de 2009 pola que se procede á publicación dos requirimentos de emenda de documentación das solicitudes presentadas ao abeiro da Orde do 31 de decembro de 2008 pola que se establecen as bases reguladoras para a concesión, en réxime de concorrencia competitiva, das subvencións destinadas a entidades de dereito público e privado, sen ánimo de lucro, para impulsar a realización de actuacións de difusión e formación relacionadas especificamente co desenvolvemento e implantación da Sociedade da Información na Comunidade Autónoma de Galicia, no marco do Plan Estratéxico Galego da Sociedade da Información e o Plan Avanza (código de procedemento IN521C) (Diario Oficial de Galicia número 11, do 16 de xaneiro de 2009).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 27/05/2009

O órgano instrutor do procedemento administrativo establecido na citada orde reguladora, revisou as solicitudes presentadas ao abeiro da devandita orde, identificando tanto as solicitudes que se presentaron sen erros e dispoñen de toda a documentación preceptiva, como aquelas solicitudes en que non se reúne ningún dos requisitos exixidos.
No artigo 8 das bases reguladoras da citada orde disponse: «Por tratarse dun procedemento de concorrencia competitiva, e de conformidade co establecido nos artigos 59.6º b), 60 e 61 da indicada Lei 30/1992, os requirimentos citados de emenda ou corrección poderanse facer mediante a publicación no DOG e producirán os mesmos efectos que a notificación individualizada. A dita publicación tamén se realizará no taboleiro electrónico de anuncios dispoñible na páxina web da Consellería de Innovación e Industria, ao cal se remitirá desde o texto publicado no DOG».
Neste mesmo artigo 8 tamén se dispón: «Unha vez revisadas as solicitudes e as emendas feitas, aqueles expedientes administrativos que reúnan todos os requisitos e a documentación necesaria serán remitidos á comisión encargada da súa valoración».
Na súa virtude,
RESOLVO:
Primeiro.-Ordenar a publicación no Diario Oficial de Galicia da relación de solicitudes que reúnen todos os requisitos para seren aceptadas como válidas, segundo o establecido na orde reguladora citada. Esta relación achégase como «Anexo I-Solicitudes completas» desta resolución.
Segundo.-Ordenar a publicación no Diario Oficial de Galicia da relación de solicitudes que non reúnen todos os requisitos para a súa valoración, por estar suxeitas á emenda ou achega de documentación, segundo o establecido na orde reguladora citada. Esta relación achégase como «Anexo II-Solicitudes suxeitas a emenda de documentación» desta resolución.
Terceiro.-Ordenar a publicación no Diario Oficial de Galicia da relación de solicitudes suxeitas a trámite de audiencia, segundo o establecido na orde reguladora citada. Esta relación achégase como «Anexo III-Solicitudes suxeitas a trámite de audiencia» desta resolución.
Cuarto.-Identificar o taboleiro electrónico e o taboleiro físico que se describen nesta resolución, así como os medios e lugares onde se publicarán os sucesivos actos integrantes deste procedemento administrativo.
Os solicitantes que se recollen nos anexos poderán obter información detallada dos motivos do requirimento, accedendo ao taboleiro electrónico dispoñible na páxina web da Consellería de Economía e Industria, no enderezo:
http://www.xunta.es/apps/axudas/login.do?cod_cons=
IN&cod_proc=521C
O acceso ao dito enderezo tamén se pode facer desde o enderezo da internet
http://www.conselleriaiei.org
, seleccionando a Oficina Virtual, para a seguir acceder á aplicación internet expres e dentro desta escóllese o procedemento IN521C, obxecto da convocatoria. Nesta pantalla disponse dun campo identificado como «taboleiro electrónico».
Para o acceso ao contido do taboleiro electrónico cada solicitante deberá introducir o código electrónico existente na parte superior central da folla 1 do anexo III da solicitude, que xerou no seu momento coa aplicación de formularios de subvención internet expres, o que garante a intimidade do acceso á información. Por outra banda, o número de expediente que identifica cada solicitude nos anexos a esta resolución é un dato de que xa dispón cada solicitude obtido correctamente a través da aplicación de formularios e que está incluído ao pé de todas as follas, xunto co CIF da entidade solicitante.
Quinto.-Facer indicación expresa a todos os solicitantes recollidos no «Anexo II-Solicitudes suxeitas á emenda de documentación» de que son requiridos para que no prazo de dez días hábiles, contados a partir do día seguinte ao da publicación desta resolución no Diario Oficial de Galicia, emenden a falta ou acheguen os documentos preceptivos conforme o recollido no taboleiro electrónico citado. De non o facer, teranse por desistidos na súa petición, logo da correspondente resolución, que será ditada nos termos previstos no artigo 42 da Lei 30/1992, do 26 de novembro, pola que se regula o réxime xurídico das administracións públicas e do procedemento administrativo común.
Tamén se fai indicación expresa a todos os solicitantes recollidos no «Anexo III-Solicitudes suxeitas a trámite de audiencia» de que se lles concede un prazo de dez días hábiles, contados a partir do día seguinte ao da publicación desta resolución no Diario Oficial de Galicia, para que aleguen e presenten os documentos e xustificacións que consideren pertinentes, segundo o disposto no artigo 84 da citada Lei 30/1992.
Sexto.-En caso de dúbida, dificultades técnicas ou necesidade de máis información durante o proceso de emenda de documentación das solicitudes, poderán dirixirse á Dirección Xeral de Promoción do Sector Audiovisual e Contidos Dixitais, a través do teléfono 881 99 95 31, do número de fax 881 99 93 84 ou do enderezo de correo electrónico axudas@sociedadedainformacion.eu. Nesta dirección xeral tamén se disporá dun taboleiro físico convencional onde poderá accederse en formato papel á información particularizada para cada un dos solicitantes presentados á convocatoria, recollidos nos citados anexos, o que garante a igualdade no proceso de notificación para todos os solicitantes nun procedemento selectivo, e mesmo para aqueles que non obtiveron un código electrónico na súa solicitude ao non seguir as indicacións e medios de axuda para a obtención dos formularios normalizados previstos na convocatoria.
Santiago de Compostela, 6 de maio de 2009.
P.D. (Orde 30-4-2009, DOG nº 87, do 6 de maio)
José Riesgo Boluda
Secretario xeral da Consellería de Economía
e Industria
Ver referencia pdf "10200D004P017.PDF"